[{"text_idx": "#000001", "text": "Vestles ja kirjutas Piret Kooli"}, {"text_idx": "#000002", "text": "ANNI: Selle raamatu esimesed intervjuud su\u0308ndisid pisut enam kui kuu enne Rubi su\u0308ndi \u2013 oli saabunud aeg u\u0308hele peatu\u0308kile joon alla to\u0303mmata. Ko\u0303neldes mo\u0303istsin, kui enesesse peitu pugenud ma nendes aastaid kestnud muredes olin. Kuid sel olid omad po\u0303hjused, et meie enda vanemadki ei teadnud. Ent nagu me oleme Tomiga teineteisele alati kinnitanud: ko\u0303igel on oma aeg \u2013 kurvastamiseks, ro\u0303o\u0303mustamiseks, imedeks. Ka taoliste lugude ra\u0308a\u0308kimiseks. Ra\u0308a\u0308gin nu\u0308u\u0308d oma lugu, et minu saatusekaaslastel oleks pisutki tuge."}, {"text_idx": "#000003", "text": "TOMI: Oluline on kunstliku viljastamise teemast ko\u0303nelda ka mehe seisukohalt. Meie jaoks ei olnud taolist raamatut, mis ko\u0303neleks kogu selle protsessi valust, vo\u0303imalustest, muredest ja normaalsusest. Aga kuhu ja\u0308a\u0308vad isiklikud kogemused ja la\u0308bielamine? Neid ei saagi sulle u\u0308kski ko\u0303rvalseisja anda, ent omasuguste seltsi sa ei satu, sest keegi ei ra\u0308a\u0308gi. Sest ei tihka, isegi piinlik on. Nu\u0308u\u0308d tean, et ei ole vaja ha\u0308bi tunda. Mehest ei saa ju seeto\u0303ttu kehvem inimene. Katseklaasilaste ja viljatuse teemal peab saama ra\u0308a\u0308kida."}, {"text_idx": "#000004", "text": "PIRET: Kuidas aga neis muutustes endaks ja\u0308a\u0308da? Kuidas olla saladusekoormat kandes aus? Vo\u0303i murdudes uuesti siht leida ning abielu hoida? Nende ja paljude teiste ku\u0308simustega so\u0303itsin ma 2017. aastal mitme kuu va\u0308ltel Tuhala laante vahele Tomi ja Anni koju. Kumbki neist ko\u0303neles oma lugu teisest eraldi ning alles ka\u0308sikirjas said Tomi ja Anni jutud omavahel teemade kaupa kokku. Nii sai kaante vahele aus ja avameelne lugu, mis paneb kaasa mo\u0303tlema meist igau\u0308ht. Sest meil ko\u0303igil on elus taolisi hetki. Hetki, mil peame tegema valiku, kuidas edasi elada \u2013 endana ja kibestumata."}, {"text_idx": "#000005", "text": "Autism. Diagnoosimise alused ja suhtumine autistidesse\n101 viisi, kuidas va\u0308hendada a\u0308revust"}, {"text_idx": "#000006", "text": "Autism. Diagnoosimise alused ja suhtumine autistidesse"}, {"text_idx": "#000007", "text": "101 viisi, kuidas va\u0308hendada a\u0308revust"}]